gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8593, del 17-07-2019 (2019/5974)

Notificació de la sentència dictada en el procediment de mesures número 363/2018.
---------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5974


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment de mesures número 363/2018. [2019/5974]  
En el procediment de mesures de fills no matrimonials no consensuats número 363/2018 seguit a instàncies de Ruth Evelyn Alvarado Malagón contra Willian Napoleón Peña Valero, s'ha dictat sentència el tenor literal de la qual és el següent:  
  
«Dispositiva  
Estime la demanda formulada per Ruth Evelyn Alvarado Malagón, representada pel procurador Vicente Jaime Sempere Sirera, contra Willian Napoleón Peña Valero, declarat en rebel·lia processal, i dispose:  
  
1r S'atribueix l'exercici de la pàtria potestat del menor \*\*\* en exclusiva per a la mare fins que no varien les circumstàncies actuals d'absència del pare i aquest no acredite tindre un domicili real, conegut i estable a Espanya i que a més permeta i es realitze la comunicació fluïda de la mare amb aquell, tot açò en els termes establits en l'article 156 del Codi civil.  
2n S'atribueix a la mare de forma exclusiva la guarda i custòdia del menor.  
3r S'estableix en concepte de pensió per aliments per al fill comú la quantitat de 180 euros mensuals que haurà de pagar el progenitor no custodi per mesos anticipats en els cinc primers dies de cada mes en el compte corrent que a aquest efecte designe la mare. En tot cas, aquesta quantitat s'actualitzarà cada mes de gener amb aplicació de la variació percentual experimentada a l'alça per l'índex de preus de consum o el que el substituïsca.  
4t S'estableix el següent règim de visites a favor del pare. En el moment que aquest decidisca iniciar el règim de visites amb el seu fill aquestes hauran de ser establides i es realitzaran en el punt de trobada més proper al domicili familiar del menor.  
No és procedent fer expressa condemna en costes.  
Notifiqueu aquesta sentència al Ministeri Fiscal i a la resta de les parts i feu-los saber que aquesta no és ferma i que en contra es pot interposar recurs d'apel·lació en el termini de 20 dies a partir de l'endemà de la publicació.  
Aquesta és la meua sentència, en nom de rei, que pronuncie, mane i firme.»  
  
Publicació. Pronunciada, llegida i publicada ha sigut l'anterior sentència per la magistrada jutgessa, Ana María Verdejo López, qui la va dictar, mentre celebrava audiència pública, el mateix dia de la data. En done fe.  
I atés que el dit demandat, Willian Napoleón Peña Valero, es troba en parador ignorat, s'expedeix el present edicte a fi que li servisca de notificació de forma deguda.  
  
Dénia, 28 de febrer de 2019.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8599, del 25-07-2019 (2019/7578)

Informació pública de l'actualització de tarifa de subministrament d'aigua potable a Bugarra per a l'any 2019.
--------------------------------------------------------------------------------------------------------------

### Dades del document

Número de DOGV
:   8599

Data del DOGV
:   25-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7578


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament d'aigua potable a Bugarra per a l'any 2019.  
 [2019/7578]  
S'informa, per a coneixement general, que, en relació amb la sol·licitud de modificació de tarifes de subministrament domiciliari a Bugarra, i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, una vegada ha transcorregut el termini determinat en l'esmentat article, i en virtut de la normativa anterior, es consideren aprovades les tarifes sotmeses a consideració. Per tot això:  
  
Tarifa aprovada:  
  
Aigua potable   
 Domèstics  
 Quota de servei Euros/mes  
 fins a 15 mm 4,038  
 20 mm 6,729  
 25 mm 9,419  
 30 mm 13,455  
 40 mm 26,909  
 50 mm 40,364  
 65 mm 53,819  
 80 mm 67,274  
 100 mm 94,183  
 125 mm 148,003  
 Boca d'incendi 7,558  
   
   
 Domèstics  
 Quota de consum Euros/m³  
 Límits mensuals   
 Bloc I fins a 10 0,430  
 Bloc II entre 10 i 15 0,547  
 Bloc III més de 15 0,606  
 Municipal fins a 0 0,430  
   
 Domèstics  
 Manteniment del comptador Euros/mes  
 fins a 15 mm 1,953  
 20 mm 3,268  
 25 mm 4,570  
 30 mm 6,535  
 40 mm 13,071  
 50 mm 19,591  
 65 mm 26,126  
 80 mm 32,661  
 100 mm 45,717  
 125 mm 71,842  
  
  
A aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública per a coneixement general.  
  
València, 23 de juliol de 2019.- El gerent: Miguel Ángel Ferri Llopis.
Diari Oficial de la Generalitat Valenciana


Sumari del DOGV 8548, del 15-05-2019 (2019/4776)

Adjudicació de la convocatòria pública de Reset.
------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/4776


Data del document
:   07-05-2019

Organisme emissor
:   Consorci de Museus de la Comunitat Valenciana

Tipus de document
:   Resolució

Adjudicació de la convocatòria pública de Reset. [2019/4776]  
Amb data de 20 de febrer de 2019, es reuneixen al Centre del Carme de València els integrants del jurat avaluador convocats pel Consorci de Museus de la Comunitat Valenciana, per a procedir a l'estudi i avaluació dels projectes presentats a la convocatòria pública de Reset. Relectures de gènere i multuculturalitat i seleccionar dos d'ells .  
  
Integren aquest jurat Cristina Martínez Alarcón, Mau Monleón Pradas, Begoña Martínez Deltell i José Luis Pérez Pont, que estudien i avaluen les dotze propostes presentades en funció dels criteris de valoració assenyalats en aquesta convocatòria.  
Una vegada examinats tots els projectes es passa a la fase de deliberació, quedant dos projectes seleccionats i dos en reserva, sent el resultat final, per unanimitat, el que a continuació es detalla:  
  
Projecte seleccionat Museu d'Art Contemporàni d'Alacant  
- Bricolage social: Aula de desempoderamiento del macho alpfha. Cyrille Larpenteur i Xelo Bosch.   
  
Projecte seleccionat Museu d'Art Contemporàni de Vilafamés  
- Fade in. Alba Braza i Verónica Francés Molina.   
  
Projectes en reserva  
?Preguntas feministas. Vivisección del gran relato de la Colección de Eusebio Sempere. Isabel Tejeda Marín  
  
?Scape museu. Vanessa Julian Palau  
  
València, 7 de maig de 2019.- Membres del jurat: Cristina Martínez Alarcón; Mau Monleón Pradas; José Luís Pérez Pont; gerent del Consorci de Museus de la Comunitat Valenciana: Begoña Martínez Deltell.
Diari Oficial de la Generalitat Valenciana


Sumari del DOGV 8511, del 22-03-2019 (2019/2138)

Informació pública de l'expedient d'ocupació de terrenys de la via pecuària Corriol de l'Amistat en el terme municipal del Fondó de les Neus.
---------------------------------------------------------------------------------------------------------------------------------------------

### Dades del document

Número de DOGV
:   8511

Data del DOGV
:   22-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2138


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de la via pecuària Corriol de l'Amistat en el terme municipal del Fondó de les Neus. [2019/2138]  
Als efectes previstos en l'article 34 de la Llei 3/2014, d'11 de juliol, de camins ramaders de la Comunitat Valenciana, i de l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/20/2018 d'ocupació de terrenys del camí ramader senda de l'Amistat en el terme municipal del Fondó de les Neus (Alacant) amb motiu de la instal·lació d'una xarxa d'impulsió juntament amb una estació de bombament que permeta connectar els abocaments de sanejament del conjunt d'habitatges, situada en la denominada vil·la Domene, amb la xarxa de sanejament existent al Fondó de les Neus, ja que la connexió més pròxima és la situada al carrer Nou, a l'altura del núm. 43, sol·licitat per José Domene Corral.  
La qual cosa que es fa pública perquè l'expedient puga examinar-se en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situades al carrer del Professor Manuel Sala, núm. 2, 2a planta (en horari de 09.00 a 14.30 hores, de dilluns a divendres) i es formulen totes les al·legacions que es consideren oportunes en el termini d'un mes, a partir de la publicació d'aquest anunci.  
Així mateix, i de conformitat amb l'esmentat article 83 de la Llei 39/2015, d'1 d'octubre, del procediment administratiu comú de les administracions públiques, l'expedient està a la disposició de qualsevol persona interessada en la pàgina web d'aquesta Conselleria, en l'enllaç: http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 14 de febrer de 2019.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8519, del 01-04-2019 (2019/3183)

Extracte de la Resolució de 14 de març de 2019, de la Direcció General de Formació Professional i Ensenyaments de Règim Especial, per la qual s'amplia el segon termini de presentació de sol·licituds de subvencions per a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3183


Data del document
:   14-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 14 de març de 2019, de la Direcció General de Formació Professional i Ensenyaments de Règim Especial, per la qual s'amplia el segon termini de presentació de sol·licituds de subvencions per a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2019. [2019/3183]  
BDNS (identif.): 436652.  
De conformitat amb el que preveuen els articles 17.3 i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http/www.pap.minhap.gob.es/bdnstrans  
  
Primer  
Ampliar, fins al 9 de maig de 2019, el segon termini de presentació de sol·licituds de subvencions, establit en el punt tercer, apartat 4, lletra b) de la convocatòria, previst exclusivament, per a les escoles de música i escoles de música i dansa inscrites en el Registre de Centres Docents amb posterioritat a la publicació en el Diari Oficial de la Generalitat Valenciana de la Resolució de 25 de gener de 2019, de la Direcció General de Formació Professional i Ensenyaments de Règim Especial, sempre que complisquen el que estableix l'article 2.3 de les bases reguladores d'aquestes subvencions. L'incompliment d'aquest termini determinarà l'exclusió de la convocatòria.  
  
Segon  
Publicar aquesta resolució en el Diari Oficial de la Generalitat Valenciana, als efectes de notificació, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
  
València, 14 de març de 2019.- La directora general de Formació Professional i Ensenyaments de Règim Especial: Marina Sánchez Costas.
Diari Oficial de la Generalitat Valenciana


Sumari del DOGV 8690, del 03-12-2019 (2019/11182)

CORRECCIÓ d'errades de la Resolució de 17 d'octubre de 2019, de la Universitat de València, per la qual es fa l'oferta pública de quatre places de funcionari interí o funcionària interina de programa temporal d'investigació: Expert INTERREG en Finances (FIPI19-15), programa INTERACT III fase II finançat per la Unió Europea a través del Fons Europeu de Desenvolupament Regional -FEDER- «Una manera de fer Europa» i dels 28 estats membres, Noruega i Suïssa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11710


Data del document
:   18-11-2019

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 17 d'octubre de 2019, de la Universitat de València, per la qual es fa l'oferta pública de quatre places de funcionari interí o funcionària interina de programa temporal d'investigació: Expert INTERREG en Finances (FIPI19-15), programa INTERACT III fase II finançat per la Unió Europea a través del Fons Europeu de Desenvolupament Regional -FEDER- «Una manera de fer Europa» i dels 28 estats membres, Noruega i Suïssa. [2019/11011]  
  
  
Advertida una errada en la publicació de la Resolució de 17 d'octubre de 2019, publicada en el DOGV el dia 25.10.2019, cal efectuar la següent correcció:  
  
On diu:  
  
«ANNEX III  
Barem  
  
1. Anys de servei relacionat amb el lloc en diferents administracions públiques europees: fins a 1 punt per any, amb un màxim de 3 punts.  
  
2. Mèrits preferents relacionats en el punt 6 de l'annex I, experiència prèvia i coneixements concrets: baremats com a anys d'experiència, fins a 6 punts.  
3. Entrevista: fins a 1 punt.»  
  
Ha de dir:  
  
«ANNEX III  
Barem  
  
1. Anys d'experiència professional en gestió de programes Interreg / ETC: amb un màxim de 3 punts (1 punt/any)  
2. Mèrits preferents indicats en el punt 6 de l'annex I, experiència prèvia i coneixements concrets: baremats com a anys d'experiència, fins a 6 punts.  
3. Entrevista: fins a 1 punt.»  
Aquesta correcció d'errades obri un nou termini de presentació de sol·licituds de deu dies naturals a partir de l'endemà de la publicació d'aquesta correcció.  
  
València, 18 de novembre de 2019.- El gerent, p. d. de la rectora (R 19.06.2019; DOGV 27.06.2019): Juan Vicente Climent Espí.
Diari Oficial de la Generalitat Valenciana


Sumari del DOGV 8612, del 13-08-2019 (2019/8162)

Extracte de la Resolució de 2 d'agost de 2019, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en la Direcció General de Planificació, Eficiència Tecnològica i Atenció al Pacient.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8612

Data del DOGV
:   13-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8162


Data del document
:   02-08-2019

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 2 d'agost de 2019, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en la Direcció General de Planificació, Eficiència Tecnològica i Atenció al Pacient. [2019/8162]  
BDNS (identif.): 470009.  
De conformitat amb el que es preveu en els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Dues persones amb títol oficial universitari de llicenciatura o grau en Dret i una persona amb títol oficial universitari de llicenciatura o grau en Psicologia en matèries relacionades amb el suport a les associacions de pacients i/o familiars a través de convocatòries d'ajudes, i amb la protecció dels drets dels/de les pacients.  
  
Segon. Objecte  
Realització de pràctiques relacionades amb els següents temes i matèries:  
- Protecció dels drets dels/de les pacients.  
- Suport a les associacions de pacients i familiars.  
  
Tercer. Bases reguladores  
Ordre 7/2016, de 31 d'agost, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat (DOGV 7866, 06.09.2016).  
  
Quart. Quantia  
Les bequen estan dotades de 1.064.49 euros bruts mensuals, subjectes a les retencions que procedisquen legalment, en atenció al que es disposa en l'article 21 de la referida Ordre 7/2016 i a la Resolució de 12 de febrer de 2019, de la Conselleria d'Hisenda i Model Econòmic (DOGV 8487, 15.02.2019).  
  
Cinqué. Termini de sol·licitud  
Les sol·licituds es presentaran en el termini de 15 dies comptats a partir de l'endemà a la publicació de la convocatòria en el DOGV.  
  
València, 2 d'agost de 2019.- La consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 8484, del 12-02-2019 (2019/1065)

RESOLUCIÓ de 30 de gener de 2019, del tribunal del concurs oposició per a la provisió, pel torn de promoció interna, d'odontòleg o odontòloga d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1065


Data del document
:   30-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 30 de gener de 2019, del tribunal del concurs oposició per a la provisió, pel torn de promoció interna, d'odontòleg o odontòloga d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/1065]  
De conformitat amb la base sisena de la Resolució de 19 de juny de 2017, del director general de Recursos Humans i Econòmics, per la qual es convoca el concurs oposició pel torn de promoció interna, d'ondontòleg o odontòloga d'institucions sanitàries dependents de la Conselleria de Sanitat Universal i Salut Pública (DOGV 8071, 27.06.2017), finalitzada la fase d'oposició i la fase de concurs, es publica la relació d'aspirants que han arribat fins aquest punt del procés selectiu, especificant la puntuació obtinguda en cada fase, i segons l'ordre final aconseguit es fa pública la resolució provisional del concurs oposició pel torn de promoció interna.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 30 de gener de 2019.- La presidenta del tribunal: Rosa Maria Ruiz Fernández. La secretària del tribunal: M.ª Teresa Valls Pérez.
Diari Oficial de la Generalitat Valenciana


Sumari del DOGV 8459, del 08-01-2019 (2018/11078)

Informació pública de la proposta de modificació puntual número 25 del Pla general d'ordenació urbana.
------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11080


Data del document
:   03-12-2018

Organisme emissor
:   Ajuntament de Manises

Tipus de document
:   Anunci

Descriptors 

:   * Manises
    * pla d'urbanisme
    * administració local

Informació pública de la proposta de modificació puntual número 25 del Pla general d'ordenació urbana. [2018/11541]  
La Junta de Govern Local de l'Ajuntament de Manises, en sessió celebrada el 29 de novembre de 2018 va adoptar l'acord que en la seua part dispositiva ha establit:  
Aprovar inicialment i sotmetre a informació pública la proposta de modificació puntual número 25 del Pla general d'ordenació urbana de Manises durant un període mínim de quaranta-cinc dies, i assegurar, com a mínim, les mesures mínimes de publicitat exigides per l'article 53.2 de la Llei 5/2014, de 25 de juliol, de la Generalitat, d'ordenació de territori, urbanisme i paisatge de la Comunitat Valenciana.  
Durant aquest termini podrà ser examinat en les dependències del Departament d'Urbanisme i en la web municipal, perquè es formulen les al·legacions que s'estimen pertinents.  
  
Manises, 3 de desembre de 2018.- L'alcalde: Jesús Borràs i Sanchis.